Mayo College

Mayo College er en indisk eliteskole beliggende i byen i Ajmer i Rajasthan. Den ble grunnlagt i 1875 som internatskole for sønner av indiske fyrster og adelsmenn.Shirley McGreal: A history of Mayo College, Ajmer, India, 1875–1971, Doctor of Education thesis, University of Cincinnati, 1972.J. A. Morgan: «Eton in India. The imperial diffusion of a Victorian educational ethic», i Gary McCulloch (red.): The RoutledgeFalmer reader in history of education, London: RoutledgeFalmer, 2005, s. 163–178. Skolen, som er kalt «Indias Eton», regnes fremdeles som en av de fremste internatskolene i India.

Historie
Skolen ble grunnlagt av og oppkalt etter Richard Bourke, jarlen av Mayo, som var visekonge av India 1869–1872, på grunnlag av økonomiske bidrag fra fyrstene i Rajputana.Morgan, s. 167. I kolonitiden hadde Mayo en militær principal, som hadde det overordnede administrative ansvar for skolen, og en headmaster, som hadde ansvar for det pedagogiske. Begge stillinger var i kolonitiden besatt av briter og skolen var kontrollert av regjeringen i Britisk India.Morgan, s. 166. 

Utdannelsen og timeplanen var satt opp etter mønster av britiske public schools, og elevene bodde på internater ved skolen. Elevene startet ved Mayo i tiårsalderen og fullførte typisk ved 18 års alder. Læreplanene omfattet i kolonitiden engelsk og klassiske språk, matematikk, historie, geografi, naturfag og tegning.Morgan, s. 169. Videre ble det lagt vekt på fysisk fostring og idrett. 

Etter Indias selvstendighet skiftet tyngdepunktet i utdannelsen ved Mayo over til naturfag.McGreal, s. 14. Elevmassen, som i kolonitiden var dominert av elever fra Rajasthan og krigerkasten kshastria, utviklet seg etter selvstendigheten til å bli mer sammensatt, med elever også andre kaster og familiebakgrunner, samt fra andre deler av India. I 1971 rapporterte 40 % av elevene fedre som arbeidet i næringslivet, mens 22 % hadde fedre som var militære.McGreal, s. 258. Sentralregjeringen og delstatsregjeringen i Orissa innførte stipend for kvalifiserte elever.McGreal, s. 257. Den første indiske rektor kom til Mayo College i 1948. Lærerstaben har i hovedsak blitt indisk.

Mayo College har siden starten vært en skole for gutter. I 1987 etablerte skolen en separat institusjon for jenter, Mayo College Girls' School.

Status
Skolen ble i 2011 vurdert som en av de mest velrenommerte internatskolene i India. 
«Delhi school rated India's most respected», The Hindu, 17. september 2011. Den er fortsatt et sted som tiltrekker seg elever fra landets sosiale og økonomiske elite.«Less royalty, same loyalty» , The Times of India, 4. juli 2004. Mayo College er medlem av den internasjonale skolesammenslutningen Round Square.«Mayo College Ajmer» , Round Square.

Referanser

Eksterne lenker
 Skolens nettsted

Kategori:Utdanning i India
Kategori:Utdanningsinstitusjoner etablert i 1875
Kategori:1875 i Asia